सांसद बालकृष्ण खाँणले सरकारले घटनाको गम्भीरतापूर्वक छानबिन गर्नुभन्दा उन्मुक्ति र ढाकछोप लागेको बताउनुभयो । यस्तै सांसद सुजाता परियारले गृहमन्त्रीले संसदमा दिएको जवाफले चित्त नबुझेको अनुसन्धानमा लापरबाही भएको बताउनुभयो भने सांसद मीना सुब्बा घटनाका अपराधी ठूला शक्तिको आडमा बचाउने खेल भइरहेको आरोप लगाउनुभयो । सांसदहरू चन्दा चौधरी, लक्ष्मणलाल कर्ण, मीन विश्वकर्मा, प्रेम सुवाल, महेन्द्र लिम्बु, प्रमिला राई, उमाकान्त चौधरी, दुर्गा पौडेलले सरकार पीडितलाई न्याय दिन ढिलाइ गरेको बताउनु भएको थियो । गृहमन्त्रीसँग सांसदहरूले प्रहरी हिरासतमा हुँदा भएको बाँकेका राममनोहर यादवको मृत्युको छानबिन किन नगरेको भनी प्रश्न सोधेका थिए ।
